Diari Oficial de la Generalitat Valenciana


Sumari del DOGV 2340, del 07-09-1994 (1994/832331)

ORDRE de 7 de juliol de 1994, de la Conselleria de Treball i Afers Socials, per la qual es tanca la convocatòria d'ajudes per a la promoció de l'ocupació autònoma i se suspen el programa d'ocupació-formació.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/07/(3)/dof/vci/html**

### Dades del document

Número de DOGV
:   2340

Data del DOGV
:   07-09-1994

Secció del DOGV
:   DISPOSICIONS GENERALS

Número del document
:   1994/832331


Data del document
:   07-07-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 7 de juliol de 1994, de la Conselleria de Treball i Afers Socials, per la qual es tanca la convocatòria d'ajudes per a la promoció de l'ocupació autònoma i se suspèn el programa d'ocupació-formació. [94/5554]  
L'Ordre de 24 de gener de 1994, de la Conselleria de Treball i Afers Socials (DOGV nº 2197, d'1 de febrer de 1994) regula diverses mesures de foment de l'ocupació per a l'exercici 1994. Incloses dins les esmentades ajudes es troben al títol IV, capítol I, les dirigides a facilitar l'auto-ocupació.  
A la disposició final segona de l'esmentada ordre s'estableix que la concessió de les ajudes restarà condicionada, a més de l'acompliment dels requisits que en cada cas s'indiquen, a l'existència de crèdit pressupostari suficient específicament habilitat pels pressupostos de la Generalitat Valenciana vigents a l'exercici de 1994.  
Atès que els fons destinats a l'esmentat capítol es troben exhaurits, en funció de la gran quantitat de sol·licituds de subvenció presentades i concedides, es creu oportú i necessari avançar el termini de tancament per a la presentació de peticions que l'art. 72.4 de l'ordre esmentada estableix al dia 30 de setembre de cada exercici, això de conformitat amb allò disposat en l'art. 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Igualment, a la mateixa ordre es regulen, en el capítol III del títol III, com a ajudes a la contractació, el Programa d'Ocupació-Formació, en l'art. 53 del qual es disposa que la modalitat de contractació per al programa esmentat seria la que regula el RD 1989/84, de 17 d'octubre.  
Atès que la Llei 10/1994, de 19 de maig, sobre Mesures Urgents de Foment de l'Ocupació (BOE núm. 122, de data 23 de maig de 1994) deroga expressament el RD 1989/84, de 17 d'octubre, en la seua disposició derogatòria única, es creu necessari fer igualment pública la suspensió del programa d'ajudes per a ocupació-formació.  
En virtut d'això, i en ús de les atribucions que m'atorga l'art. 35 apartat e) de la Llei 5/1983, de 30 de desembre, del Govern Valencià,  
ORDENE:  
Article primer  
Concloure el termini de presentació de sol·licituds per a les ajudes a la promoció de l'ocupació autònoma per a l'exercici de 1994, establert el 30 de setembre, fixant com a data de tancament l'endemà de l'entrada en vigor d'aquesta norma. Sols es tramitaran aquelles sol·licituds que hagen tingut entrada en la Conselleria de Treball i Afers Socials de la forma establerta en l'Ordre de 24 de gener de 1994 o mitjançant el procediment general establert en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini indicat.  
Article segon  
Deixar sense efecte el Programa d'Ocupació-Formació regulat al capítol III del títol III de l'Ordre de 24 de gener de 1994, de la Conselleria de Treball i Afers Socials, per la qual es regulen diverses mesures de foment de l'ocupació per a l'exercici de 1994.  
DISPOSICIó FINAL  
Aquesta ordre entra en vigor l'endemà de la seua publicació al Diari Oficial de la Generalitat Valenciana.  
València, 7 de juliol de 1994  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI